open-index/open-wikipedia-markdown huggingface dataset:
ஆயுத எழுத்து (தொலைக்காட்சித் தொடர்)

**ஆயுத எழுத்து** என்பது விஜய் தொலைக்காட்சியில் 15 சூலை 2019 முதல் 18 செப்டம்பர் 2020 வரை திங்கள் முதல் சனிக்கிழமை வரை ஒளிபரப்பான தொலைக்காட்சி நாடகத் தொடர் ஆகும்.

இந்த தொடரில் சரண்யா, ஸ்ரீது கிருஷ்ணன், அம்ஜத்கான், ஆனந்த், மௌனிகா ஆகியோர் முதன்மைக் கதாபாத்திரத்தில் நடித்துள்ளனர். இந்த தொடர் 18 செப்டம்பர் 2020 இல் 258 அத்தியாயங்களுடன் நிறைவு பெற்றது.

## கதைச்சுருக்கம்
கிராமத்துக்கு தான் செய்வதுதான் நல்லது என்று அடிதடி, அடாவடி என வாழ்பவர் காளியம்மா. அரசு அதிகாரிகள், வெளியாட்கள் மீது நம்பிக்கை இல்லாதவர். துணை ஆட்சியரான இந்திரா அந்த கிராமத்துக்கு வருகிறார். இவர்கள் இருவருக்கும் மோதல் ஆரமிப்பிக்கின்றது. இந்நிலையில் காளியம்மா மகன் சக்திவேலுக்கும், இந்திராவுக்கும் காதல் மலர்கிறது. ஆனால், அவர் காளியம்மாவின் மகன் என்பது இந்திராவுக்கு தெரியவில்லை. இந்த காதல் காளியம்மாவுக்கும் மற்றும் இந்திராவுக்கு உண்மை தெரியும்போது அவர் எடுக்கும் முடிவு என்ன? என்பது தான் இந்த தொடரின் கதை.

## நடிகர்கள்
### முதன்மை கதாபாத்திரம்
* ஸ்ரீது கிருஷ்ணன் (1-99) → சரண்யா (100-258) - இந்திரா
* அம்ஜத்கான் (1-99) → ஆனந்த் (100-258) - சக்திவேல்
* மௌனிகா - காளியம்மா

### துணை கதாபாத்திரம்
* சியமந்தா கிரண் - கோதை 
* சங்கர பாண்டியன்
* ஜனனி அசோக் குமார் - மேகலா 
*அழகு - சேதுராமன்
* டீனு - கஸ்தூரி 
* பிரியா விஷ்வா - ஜானகி 
* அகில் குமார் - அகில் 
* ரத்ன ராஜ்
* சௌந்தர்யா நஞ்சுண்டன் - ரேவதி 
* சந்தோஷ் செல்வராஜ் - அறிவு 
* ஜீவா ரவி 
* ஸ்ரீலதா
*

## நடிகர்களின் தேர்வு
இந்த தொடரில் துணை ஆட்சியர் இந்திராவாக 'ஸ்ரீது கிருஷ்ணன்' நடித்தார். அதற்க்கு பிறகு இவரின் கதாபாத்திரத்தில் நடிகை சரண்யா நடிக்கின்றார். பிரபல நடிகை மௌனிகா என்பவர் காளியம்மா என்ற கதாபாத்திரத்திலும், இவரின் மகனாக அம்ஜத்கான் என்பவர் சக்தி வேல் என்ற கதாபாத்திரத்தில் நடித்தார். இவருக்கு பதிலாக தற்பொழுது 'ஆனந்த்' நடித்துள்ளார்.

## நேர அட்டவணை
இந்த தொடர் சூலை 15 2019 முதல் மார்ச் 14, 2020 ஆம் ஆண்டு வரை வரை திங்கள் முதல் சனிக்கிழமை வரை இரவு 7 மணிக்கு ஒளிபரப்பானது. பாக்கியலட்சுமி என்ற தொடருக்காக மார்ச் 16, 2020 முதல் மாலை 6 மணிக்கு நேரம் மாற்றப்பட்டு ஒளிபரப்பாகி வந்தது. பின்னர் 17 ஆகஸ்ட் 2020 முதல் மாலை 5.30 மணிக்கு ஒளிபரப்பானது.

## மறு ஆக்கம்
* கன்னடம்
** இந்த தொடர் கன்னட மொழியில் சங்கர்ஷா என்ற பெயரில் மறு ஆக்கம் செய்யப்பட்டு ஸ்டார் சுவர்ணா என்ற தொலைக்காட்சியில் மார்ச் 23, 2020ஆம் ஆண்டு முதல் ஒளிபரப்பாகிறது.

## மேற்கோள்கள்

 
## வெளி இணைப்புகள்
* 

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:மறு ஆக்கம் செய்யப்பட்ட தமிழ்த் தொலைக்காட்சி தொடர்கள்
பியங்கா அந்திரியெசுக்கு

**பியங்கா வனேசா அந்திரியெசுக்கு** (*Bianca Vanessa Andreescu*, பிறப்பு: சூன் 16, 2000) ஒரு கனடிய தென்னிசு விளையாட்டு வீரர். 2019 ஆண்டிற்கான அமெரிக்க (யு.எசு) திறந்த தென்னிசுப் போட்டியின் வெற்றிவாகையர்.

## இளமைக் காலம்
அந்திரியெசுக்கு கனடாவில் ஒண்டாரியோவில் உள்ள மிசிசாகாவில் உரோமானியப் பெற்றோர்களுக்குப் பிறந்தவர். இவருடைய தந்தை நிக்கு அந்திர்யெசுக்கு ஒரு பொறியியலாளர். உரோமேனியாவின் பிராசோவில் உள்ள திரான்சில்வேனியா பல்கலைக்கழகத்தில் பட்டம் பெற்றபின்னர் கனடாவுக்கு வந்தார் இவருடைய தாயார் கிரையோவா பல்கலைக்கழகத்தில் (University of Craiova) பட்டம் பெற்றார், பின்னர் தொராண்டோவில் குளோபல் மேக்சுஃபின் முதலீடுகளில் (Global Maxfin Investments Inc) தலைமை கட்டிணக்க (compliance) அலுவலராக ஆனார்.

பியங்கா அந்திர்யெசின் பெற்றோர்கள் உரோமேனியாவுக்குத் திரும்பிய பின்னர் தன் 7 ஆம் அகவையில் இருந்து  தென்னிசு விளையாடுகின்றார். அப்பொழுது  கபிரியேல் ஃகிரிசிட்டாசே (Gabriel Hristache) வழிகாட்டுதலில்  பிட்டேசிட்டியில் (Pitești) விளையாடத் தொடங்கினார் சில ஆண்டுகள் கழித்து கனடாவுக்குத் திரும்பினார். கனடாவில் மிசிசாகாவில் உள்ள ஒண்டாரியோ இராக்கெட்டுக் கிளப்பில் (Racquet Club) பயிற்சி பெற்றார்  தன் 11 ஆம் அகவையில் தொராண்டோவில் உள்ள கனடாவின் தேசிய தென்னிசு பயிற்சித் திட்டத்தில் பயிற்சி பெறத்தொடங்கினார். இவருடைய இளமையில் இவரின் உள்ளுக்க வீராங்கனையாக இருந்தவர் கிம் கிளிசிட்டெர்சு (Kim Clijsters) Subsequently she has had other favourite players, including Simona Halep. She also admired the Williams sisters.

## 2019 அமெரிக்க திறந்த தென்னிசுப் போட்டியில் வெற்றி
செப்டம்பர் 7, 2019 அன்று நடந்த அமெரிக்க (யு.எசு) தென்னிசு திறந்த போட்டியில் செரீனா வில்லியம்சைத் தோற்கடித்து வெற்றிவாகை சூடினார். 6.3, 7.5 கணக்கில் முதல் இரண்டு செட்டிலேயே வெற்றி பெற்றார்.

### பெரும்போட்டிகள்
#### ஒற்றையர் ஆட்டம் (ஒரு வெற்றி)

### கட்டாயமான முதன்மையாட்டமும் முதன்மையாட்ட ஐந்து இறுதியாட்டங்களும்
#### ஒற்றையர் ஆட்டம் (2 வெற்றிகள்)

### பெரும்போட்டி ஒற்றையர் ஆட்டங்களில் நிலையும் காலமும்

## வெற்றிவாகைகள்
* 2019 - யூ.எசு. ஓப்பன்
* 2019 - உரோச்சர்சு கோப்பை (Rogers Cup)
* 2017 – Fed Cup Heart Award
* 2017 – Tennis Canada female player of the year

## குறிப்புகள்

## மேற்கோள்கள்
### பொது
*

### அடிக்குறிப்புகளும் மேற்கோள்களும்

## வெளி இணைப்புகள்

* 
* 
* 

பகுப்பு:2000 பிறப்புகள்
பகுப்பு:வாழும் மக்கள்
பகுப்பு:கனடிய தென்னிசு ஆட்டக்காரர்கள்
பகுப்பு:பெண் டென்னிசுக்காரர்கள்
திவ்யா பிள்ளை

**திவ்யா பிள்ளை** (Divay Pillai) மலையாள படங்களில் தோன்றும் இந்திய திரைப்பட நடிகை ஆவார். அவர் 2015 ஆம் ஆண்டில் வெளியான *அயல் என்ஜனல்லா* என்ற திரைப்படத்தில் அறிமுகமானார், அதைத் தொடர்ந்து 2016 இல் *ஓசாம் என்ற திரைப்படத்திலும் நடித்துள்ளார்.*

## ஆரம்பகால வாழ்க்கை
திவ்யா ஒரு மலையாள குடும்பத்தில் பிறந்தார். துபாயில் பிறந்து வளர்ந்த இவர், சினிமாவுக்குள் நுழைவதற்கு முன்பு விமானப் போக்குவரத்து நிறுவன ஊழியராக தனது வாழ்க்கையைத் தொடங்கினார்.

## தொழில்
நடிகர் வினீத் குமார் இயக்குநராக அறிமுகமான காதல் மற்றும் நகைச்சுவையை கதைக்களமாகக் கொண்ட *அயல் என்ஜனல்லா என்ற படத்தில்* பகத் பாசில் ஜோடியாக  2015 ஆம் ஆண்டில் அறிமுகமானார். அவரது இரண்டாவது திரைப்படம் பிருத்விராஜ் சுகுமாரன் நடித்த பழிவாங்கும் கதையைக் கொண்ட *ஓஷாம்* (2016) ஜீது ஜோசப்பின் இயக்கத்தில் வெளிவந்தது. இந்தத் திரைப்படம் வசூல்ரீதியாக பெரும் வெற்றி பெற்றது.

## திரைப்பட வரலாறு

## குறிப்புகள்

பகுப்பு:1988 பிறப்புகள்
பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
இராணியின் உலோகம்

**இராணியின் உலோகம்** (Queen's Metal)  என்பது ஒரு கலப்புலோகம் ஆகும்.  இந்த கலப்புலோகத்தில் ஒன்பது பங்கு வெள்ளீயத்தாலும்  மற்றும் உள்ள ஒரு பங்கு அந்திமனி, ஈயம், மற்றும் பிசுமத் ஆகியவற்றால் ஆனது. இதன் கடினத்தன்மையானது பியூட்டர் மற்றும் பிரித்தானிய உலோகம் இவற்றுக்கு இடைப்பட்டதாக உள்ளது. இந்த கலப்புலோகம்  16 ஆம் நூற்றாண்டில் ஆங்கிலேய பியூற்றர் கொல்லர்களால் உருவாக்கப்பட்டதாகும்;  தொடக்கத்தில் இந்த கலப்புலோகத்தின் இயைபு மிகவும் இரகசியமானதாக இருந்தது. இக்கலப்புலோகத்தால் பொருள்கள் வின்சர் மாளிகையின் பயன்பாட்டிற்காக மட்டுமே செய்யப்பட்டன.

## மேற்கோள்கள்
* *Country Collectibles*, winter 1999, p.&nbsp;40 (quoted in RootsWeb , retrieved 19 July 2005).

பகுப்பு:கலப்புலோகங்கள்
அறிவித்தலும் விட்டுக்கொடுத்தலும்

துடுப்பாட்டத்தில் ஒரு அணித்தலைவர் தங்கள் அணியின் ஆட்டப்பகுதியை முடித்துக்கொள்வதாக அறிவிப்பது **அறிவித்தல்** (*declaration*) என்றும் தங்கள் அணியின் ஆட்டப்பகுதியை விளையாட மறுப்பது **விட்டுக்கொடுத்தல்** (*forefeiture*) என்றும் அழைக்கப்படுகின்றது. இவை துடுப்பாட்ட விதி 15இன் மூலம் வரையறுக்கப்படுகின்றன. இந்த விதி வரையிட்ட நிறைவுகள் போட்டிகளுக்குப் பொருந்தாது.

## அறிவித்தல்
ஒருவேளை ஒரு அணித்தலைவர் இந்த ஆட்டப்பகுதியில் தங்கள் அணி எடுத்த ஓட்டங்கள் வெற்றி பெறப் போதுமானது என்று கருதினால் அறிவிப்பார். இதன்மூலம் அந்த அணியின் ஆட்டப்பகுதி முடிவடையும். ஒருவேளை அதிக ஓட்டங்கள் எடுத்த பிறகும் தொடர்ந்து ஆடிக்கொண்டே இருந்தால் போட்டி வெற்றி/தோல்வியின்றி முடிய வாய்ப்புள்ளது. இந்த நிலையைத் தவிர்க்க அறிவிப்பு உதவுகிறது. இதுதவிர வேறுசில உத்திகளுக்காகவும் அறிவிப்பு பயன்படுகிறது.

## விட்டுக்கொடுத்தல்
ஒரு அணித்தலைவர் தங்கள் ஆட்டப்பகுதி தொடங்குவதற்கு முன்பு விட்டுக்கொடுக்க முடிவெடுக்கலாம். தவிர ஒரு அணி தங்கள் ஆட்டப்பகுதியை விளையாட மறுத்தால் அது விட்டுக்கொடுத்ததாகக் கருதப்படும். 

தேர்வுத் துடுப்பாட்ட வரலாற்றில் ஒரு அணி விருப்பத்துடன் தங்கள் ஆட்டப்பகுதியை விட்டுக்கொடுத்த நிகழ்வு ஒருமுறை மட்டுமே நிகழ்ந்துள்ளது. 18 சனவரி 2000இல் தென்னாப்பிரிக்காவின் செஞ்சூரியன் பார்க்கில் இங்கிலாந்து மற்றும் தென்னாப்பிரிக்கா அணிகளுக்கிடையேயான ஐந்தாவது மற்றும் இறுதித் தேர்வுப் போட்டி நடைபெற்றது. இத்தொடரில் தென்னாப்பிரிக்கா 2-0 என்ற கணக்கில் ஏற்கனவே கைப்பற்றிவிட்டது (2 போட்டிகள் வெற்றி/தோல்வியின்றி முடிந்தன).  ஐந்தாவது போட்டியின் முதல் நாளில் தென்னாப்பிரிக்கா 6 இழப்புகளுக்கு 156 ஓட்டங்கள் எடுத்திருந்தது. அடுத்த 3 நாட்களும் மழை காரணமாக போட்டி விளையாடப்படவில்லை. இறுதியாக 1 நாள் மட்டுமே மீதமிருந்ததால் போட்டி வெற்றி/தோல்வியின்றி முடியும் என்று எதிர்பார்க்கப்பட்டது.

அப்போது தென்னாப்பிரிக்க அணித்தலைவர் ஹான்ஸி குரொன்யே இங்கிலாந்து அணித்தலைவர் நாசர் ஹுசைனுடன் ஒரு உடன்பாடு செய்து கொண்டார். அதன்படி முதல் ஆட்டப்பகுதியில் 248 எடுத்தவுடன் தென்னாப்பிரிக்க அணி அறிவித்தது. பிறகு இங்கிலாந்து தனது முதல் ஆட்டப்பகுதியையும் தென்னாப்பிரிக்கா தனது 2வது ஆட்டப்பகுதியையும் விட்டுக்கொடுப்பதாக அறிவித்தன. இதன்மூலம் இங்கிலாந்து அணி தங்கள் 2வது ஆட்டப்பகுதியில் 250 எடுத்தால் வெற்றி என்ற இலக்கை நோக்கி விளையாடியது. அன்றைய துடுப்பாட்ட விதிகளின் படி ஒரு அணி தங்கள் 2வது ஆட்டப்பகுதியை மட்டுமே விட்டுக்கொடுக்க இயலும். இதனால் இங்கிலாந்து அணி தங்கள் முதல் ஆட்டப்பகுதியை 0 பந்துகளில் 0 இழப்புகளுக்கு 0 ஓட்டங்கள் என்ற நிலையில் அறிவித்ததாகக் கருதப்பட்டது. 2வது ஆட்டப்பகுதியில் இங்கிலாந்து அணி 8 இழப்புகளுக்கு 251 ஓட்டங்கள் எடுத்து 2 இழப்புகளால் வெற்றி பெற்றது.

## மேற்கோள்கள்

பகுப்பு: துடுப்பாட்ட சொல்லியல்
வெடுக்குநாறிமலை ஆதி லிங்கேஸ்வரர் ஆலயம்

**வெடுக்குநாறிமலை ஆதி லிங்கேஸ்வரர் ஆலயம்** இலங்கையில் வவுனியா மாவட்டத்தில் அமைந்துள்ள ஒரு சிவன் கோவில் ஆகும். இக்கோவில் வவுனியா வடக்கு பிரதேச செயலாளர் பிரிவில் ஒலுமடு-பாலமோட்டை கிராமத்திலிருந்து கிட்டத்தட்ட 3 கிலோமீட்டர் தொலைவில் அமைந்துள்ள வெடுக்குநாறிமலையின் உச்சியில் அமைந்துள்ளது. கிமு 2-ஆம் நூற்றாண்டைச் சேர்ந்த இந்தப் பழமையான இந்த மலையின் வரலாறானது பல வரலாற்று சிறப்புகளைக்கொண்டு காணப்படுகின்றது.

300 மீட்டர் உயரமான வெடுக்குநாறிமலை அடிவராத்தில் கேணி, தமிழ் பிராமிய கல்வெட்டுக்கள் என்பன அதன் வரலாற்றைக் கூறுகின்றது. இம்மலையின் உச்சியில் ஆதிலிங்கேசுவரர் என்ற சிவனுடைய இலிங்கம் அமைந்துள்ளது. கிட்டத்தட்ட ஐந்து தலைமுறையினருக்கு மேலாக இப்பிரதேச மக்கள் இந்த ஆலயத்தை வழிபட்டு வருகின்றனர்.

2018 ஆம் ஆண்டில் இலங்கை தொல்லியல் திணைக்களம் மற்றும் வனவளத் திணைக்களத்தினர் இம்மலைக்கு மக்கள் சென்று வழிபாடுகளை மேற்கொள்ளத் தடை வித்தனர். ஆனாலும், உள்ளூர் மக்களின் எதிர்ப்பினை அடுத்து, இத்தடையினை தொல்பொருள் திணைக்களத்தின் அனுமதியுடன் நெடுங்கேணி காவல்துறையினர் தற்காலிகமாக நீக்கி வழிபாடுகளை மட்டும் மேற்கொள்ள அனுமதித்தனர். ஆனாலும் கோவிலைப் புனரமைக்கவோ அல்லது புதிய கட்டடங்களை அமைக்கவோ அனுமதி மறுக்கப்பட்டுள்ளது.

## மேற்கோள்கள்

பகுப்பு:வவுனியா மாவட்டத்திலுள்ள கோயில்கள்
பகுப்பு:இலங்கையில் உள்ள சிவன் கோயில்கள்
கே. எம். பினு

**கலையாத்தும்குழி மாத்யூஸ் பினு** (பிறப்பு: டிசம்பர் 20, 1980) கேரளாவைச் சேர்ந்த ஒரு இந்திய தட கள விளையாட்டு வீரர் ஆவார். இவர் 400 மீட்டர் மற்றும் 800 மீட்டர் ஓட்டங்களில் திறமை பெற்றவர். 2004 ஆம் ஆண்டு ஆகஸ்ட் 20 ஆம் தேதி 2004 ஏதென்ஸ் ஒலிம்பிக்கில் 45.48 வினாடிகளில் ஓடி அப்போதைய 400 மீட்டர் தேசிய சாதனையை புரிந்தார். பின்னர், முகமது அனஸ் 2018 ஆம் ஆண்டில் கோல்ட் கோஸ்டில் நடந்த பொதுநலவாய விளையாட்டுப் போட்டிகளில் 45.32 வினாடிகளில் ஓடி, இவரது சாதனையை முறியடித்தார். 1960 ஆம் ஆண்டு உரோம் ஒலிம்பிக்கில் 44 வயதான மில்கா சிங் 400 மீட்டர் தொலைவினை 45.73 வினாடிகளில் ஓடி வைத்திருந்த இந்திய தேசிய சாதனையை  முறியடித்தார்.  பெரிய சர்வதேச போட்டியில் பதக்கங்களை வென்ற முதல் இந்திய உடன்பிறப்புகள என்று இவரும் இவரது சகோதரியுமான க. மா. பீனாமோலும் சேர்ந்து வரலாறு படைத்தனர். இவர்கள்  இருவரும் 2002ஆம் ஆண்டு நடைபெற்ற புசான் ஆசிய விளையாட்டுப் போட்டிகளில் பதக்கங்களை வென்றனர். ஆண்களுக்கான 800 மீட்டர் வெள்ளியை பினு வென்றபோது, மகளிர் போட்டியில் இவரது சகோதரி தங்கப்பதக்கம் வென்றார். பினு இந்திய தடகளத்தில் செய்த சாதனைகளுக்காக 2006 ஆம் ஆண்டிற்கான அருச்சுனா விருதைப் பெற்றார்.

## வாழ்க்கைக்குறிப்பு
கேரளாவின் இடுக்கி மாவட்டத்தைச் சேர்ந்த பினு, திசம்பர் 20, 1980இல் பிறந்தார். தனது சகோதரி பீனாமோலின் அடிச்சுவடுகளைப் பின்பற்றி, தடகளத்தை தனது வாழ்க்கையாகத் தேர்வு செய்தார். பினுவுக்கு உக்ரைனைச் சேர்ந்த யூரி பயிற்சியளித்தார், அவர் பீனாமோலையும் பயிற்றுவித்தவர் ஆவார்.

## குறிப்புகள்

## வெளி இணைப்புகள்
*

பகுப்பு:மலையாள மக்கள்
பகுப்பு:அருச்சுனா விருது பெற்றவர்கள்
பகுப்பு:இந்தியக் குறுந்தொடரோட்ட வீரர்கள்
பகுப்பு:1980 பிறப்புகள்
பகுப்பு:வாழும் மக்கள்
பகுப்பு:இடுக்கி மாவட்ட மக்கள்
ஏஞ்சல் மேரி சோசப்

**ஏஞ்சல் மேரி ஜோசப்** (Angel Mary Joseph) (பிறப்பு: செப்டம்பர் 24, 1953) ஓய்வு பெற்ற இந்திய தட கள விளையாட்டு வீரர் ஆவார். அவர் 100 மீட்டர் தடை ஓட்டம், நீளம் தாண்டுதல், ஐவகைப்போட்டி ஆகியவற்றில் திறமை பெற்றவர் ஆவார். ஒரு சமயத்தில் மேற்கண்ட மூன்றிலும் மற்றும் உயரம் தாண்டுதல் மற்றும் ஹெப்டாத்லான் ஆகிய போட்டிகளிலும் தேசிய சாதனைகளைப் படைத்தார் . 1978 ஆம் ஆண்டு தெஹ்ரானில் நடந்த ஆசிய விளையாட்டுப் போட்டிகளில், நீளம் தாண்டுதல் மற்றும் ஐவகைப் போட்டிகளில்  வெள்ளிப் பதக்கங்களை வென்றார். அவர் தேசிய வாகையாளர் போட்டிகளில் கருநாடகம் மற்றும் இரயில்வே கூடைப்பந்து அணிகளை  பிரதிநிதித்துவப்படுத்தினார்.

தடகளப் போட்டிகளில் அவர் செய்த சாதனைகளை உணர்ந்து மேரிக்கு 1979 ஆம் ஆண்டில் இந்திய அரசு அருச்சுனா விருது வழங்கியது.

## குறிப்புகள்

## வெளி இணைப்புகள்

* 

பகுப்பு:இந்தியப் பெண் குறுந்தொடரோட்ட வீரர்கள்
பகுப்பு:வாழும் மக்கள்
பகுப்பு:1953 பிறப்புகள்
ராஜசேகர் (நடிகர்)

**ராஜசேகர்** (*19 ஆகத்து 1957 – 8 செப்டெம்பர் 2019*) ஓர் இந்தியத் தமிழ்த் திரைப்பட இயக்குநரும், திரைப்பட, சின்னத்திரை நடிகரும் ஆவார். அத்துடன் திரைக்கதை எழுத்தாளராகவும், ஒளிப்பதிவாளராகவும் பணியாற்றியுள்ளார்.

## ஒளிப்பதிவாளர்
ராஜசேகர் சென்னை திரைப்படக் கல்லூரியில் சேர்ந்து ஒளிப்பதிவு பயிற்சி பெற்றார். உடன் பயின்ற இராபர்ட் ஆசீர்வாதம் என்பவருடன் இணைந்து ஜெயபாரதியின் இயக்கத்தில் 1979 இல் வெளிவந்த குடிசை திரைப்படத்துக்கு ஒளிப்பதிவு செய்தார். 

இருவரும் இணைந்து ஒளிப்பதிவு செய்த திரைப்படங்கள்:
*குடிசை
*ஒரு தலை ராகம்
*ஆகாய கங்கை

## இயக்குநர்
பின்னர் இராபர்ட்டுடன் இணைந்து சுஹாசினி நடிப்பில் 1981 இல் வெளிவந்த பாலைவனச்சோலை திரைப்படத்தை இயக்கினார். இப்படம் பெரும் வெற்றியளித்தது.

இருவரும் இணைந்து இயக்கிய திரைப்படங்கள்:
*பாலைவனச்சோலை (1981)
*கல்யாணக் காலம் (1982)
*தூரம் அதிகமில்லை (1983)
*புதிய சரித்திரம்
*பறவைகள் பலவிதம்
*சின்னபூவே மெல்லபேசு'' (1987)
*மனசுக்குள் மத்தாப்பூ (1988)
*தூரத்துப் பச்சை 

## திரைக்கதை எழுத்தாளர்
*வேலும் மயிலும் துணை (1979), திரைக்கதை
*சின்னபூவே மெல்லபேசு (1987), திரைக்கதை
*மனசுக்குள் மத்தாப்பூ (1988), திரைக்கதை, வசனம்
*பார்வைகள் பலவிதம் (1988), வசனம்
*பாலைவனச் சோலை, திரைக்கதை

## நடிகர்
*நிழல்கள் (1980)
*தமிழன்
*நரசிம்மா

## சின்னத்திரை நடிகர்
*சரவணன் மீனாட்சி
*தென்றல்

## தனிப்பட்ட வாழ்க்கை
மனசுக்குள் மத்தாப்பூ படத்தில் டாக்டர் கீதா என்ற பாத்திரத்தில் நடித்த சரண்யாவை மணந்துகொண்டார். அந்த மணவாழ்வு நீடிக்காமல் மணமுறிவு ஏற்பட்டது. பின்னர் தாரா என்பவரை மணந்து தன் இறுதி காலம்வரை அவருடன் வாழ்ந்தார்.
சில நாட்களாக உடல் நலக் குறைபாட்டால், சென்னை இராமச்சந்திரா மருத்துவமனையில் சிகிச்சை பெற்று வந்த ராஜசேகர் 2019 செப்டம்பர் 8 ஞாயிற்றுக்கிழமை காலமானார்.

## மேற்கோள்கள்

## வெளி இணைப்புகள்
*

பகுப்பு:1957 பிறப்புகள்
பகுப்பு:2019 இறப்புகள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:தமிழ்த் தொலைக்காட்சி நடிகர்கள்
காலி கலங்கரை விளக்கம்

**காலி கலங்கரை விளக்கம்** (Galle Lighthouse) (பாயிண்ட் டி காலி லைட் என்றும் அழைக்கப்படுகிறது)   இலங்கையில் காலியில் அமைந்துள்ள ஒரு கடற்கரை கலங்கரை விளக்கம் ஆகும். இது இலங்கை துறைமுக அதிகாரசபையால் இயக்கப்பட்டு  பராமரிக்கப்படுகிறது.

## வரலாறு
இது இலங்கையின் மிகப் பழமையான ஒளி நிலையம் ஆகும்.  இது 1848 ஆம் ஆண்டு 24.5 மீற்றர் (80 அடி) உயரத்தில் ஆங்கிலேயர்களால் கட்டப்பட்டது. இக் கலங்கரை விளக்கம் 1934 ஆம் ஆண்டு ஏற்பட்ட தீவிபத்தில் அழிந்தது. பின், 1939 ஆம் ஆண்டு 26.5 மீட்டர் (87 அடி) உயரத்தில் தற்போதுள்ள கலங்கரை விளக்கம் அமைக்கப்பட்டது. தற்போதுள்ள கலங்கரை விளக்கமானது பிரித்தானியர்களால் அமைக்கப்பட்டிருந்த கலங்கரை விளக்கத்திலிருந்து 100 மீட்டர் (332 அடி) தொலைவில் அமைந்துள்ளது .

யுனெஸ்கோவின் உலக பாரம்பரிய தளம் மற்றும் நன்கு அறியப்பட்ட சுற்றுலாத்தலமான பண்டைய காலி கோட்டையில்  இந்த ஒளி நிலையம் அமைக்கப்பட்டுள்ளது. கலங்கரை விளக்கம் மூலோபாய ரீதியாக தெற்கு முனையில் அமைந்துள்ளது. சாலை மட்டத்திலிருந்து சுமார் 6 மீட்டர் (20 அடி) உயரத்தில் கட்டப்பட்டுள்ளது. இது பாயிண்ட் உட்ரெக்ட் பாசுடன் என்று அழைக்கப்படுகிறது. இங்கிருந்து காலி துறைமுகத்திற்குள் நுழையும் எந்தவொரு கப்பலையும் முழுமையாக பார்வையிடலாம்.

## மேலும் காண்க

* இலங்கையில் கலங்கரை விளக்கங்களின் பட்டியல்

## குறிப்புகள்

## வெளி இணைப்புகள்

* காலி லைட்  
* அசல் 1848 கலங்கரை விளக்கத்தின் பிரித்தானிய நூலக புகைப்படம் 
* இலங்கை துறைமுக அதிகாரசபை 
* இலங்கையின் கலங்கரை விளக்கங்கள்

பகுப்பு:இலங்கையில் உள்ள கலங்கரை விளக்கங்கள்
பகுப்பு:Coordinates on Wikidata
தேசியத் தேர்வு முகமை

**தேசிய தேர்வு முகமை** (**National Testing Agency**) (**NTA**) இந்திய அமைச்சரவையால் அங்கீகாரம் வழங்கப்பட்டு, நவம்பர் 2017இல் நிறுவப்பட்டது. இதன் முதன்மைப் பணி இந்தியாவில் உள்ள இந்திய தொழில்நுட்பக் கழகங்கள், இந்திய மேலாண்மை கழகங்கள், இந்திய மத்தியப் பல்கலைகழகங்கள் போன்ற உயர் கல்வி நிறுவனங்களில் மாணவர்களைச் சேர்ப்பதற்கு நுழைவுத் தேர்வுகளை நடத்துவதே. இந்திய அரசு  **விநீத் ஜோஷி** என்பவரை இம்முகமையின் முதல் இயக்குநராக நியமித்துள்ளது.

## நடத்தும் தகுதி மற்றும்  நுழைவுத் தேர்வுகள்
உயர் கல்வி நிறுவனங்களில் மாணவர்களைச் சேர்க்க தேசிய தேர்வு முகமை, இந்திய தேசிய அளவில் கீழ்கானும் தேர்வுகளை நடத்துகிறது.
* இந்திய தொழில்நுட்ப கழக ஒருங்கிணைந்த நுழைவுத் தேர்வுகள் 
* நீட் தேர்வு (இளநிலை மருத்துவம்) (NEET UG)
* நீட் தேர்வு (முதுநிலை மருத்துவம்)
* பொது பல்கலைக்கழக நுழைவுத் தேர்வு
* பொது மேலாண்மை அனுமதித் தேர்வு (Common Management Admission Test) (CMAT) 
* பட்டதாரி மருந்தாளுனர் திறனறிதல் தேர்வு (Graduate Pharmacy Aptitude Test) (GPAT)

## வரலாறு
1992 முதல் இந்திய தேசிய அளவிலான தொழில்நுட்பம், மருத்துவம் மேலாண்மை மற்றும் இதர உயர் கல்விப் படிப்புகளுக்கான நுழைவுத்தேர்வுகளை நடுவண் இடைநிலைக் கல்வி வாரியம் போன்ற நிறுவனங்கள் நடத்தியது. 
2010-இல் மனிதவள மேம்பாட்டு அமைச்சகம் நிறுவிய வல்லுனர் குழுவின் அறிக்கையில், உயர் கல்வி நிறுவனாங்களில் மாணவர்களை சேர்க்க, தேசிய அளவிலான நுழைவுத் தேர்வு மற்றும் தகுதித் தேர்வுகளை நடத்துவதற்கு சட்ட அங்கீகாரம் பெற்ற தனி நிறுவனம் அமைக்கப் பரிந்துரைத்தது.

2017-இல்  இந்திய அமைச்சரவை தேசிய தேர்வு முகமைக்கு அங்கீகாரம் வழங்கப்பட்டது.  அமைக்கப்பட்டது. 2017-ஆம் ஆண்டு முதல் தேசிய தேர்வு முகமை உயர் கல்வி நிலையங்களில் மாணவர்களை சேர்ப்பதற்கு தகுதித் தேர்வுகளும், நுழைவுத்தேர்வுகளை நடத்துகிறது.

## முகமையின் உறுப்பினர்கள்
மனிதவள மேம்பாட்டு அமைச்சகம் முகமையின் தலைவரை நியமிக்கும். முகமையின் தலைவருக்கு ஆலோசனை வழங்க 9 கல்வியாளர்களைக் கொண்ட  ஆளுநர் குழு உள்ளது. மேலும் முகமையின் அன்றாடப் பணிகளை மேற்கொள்ள தலைமை நிர்வாக அலுவலரே தலைமை இயக்குநராக செயல்படுவார்.
## மேற்கோள்கள்

## வெளி இணைப்புகள்
* அதிகாரப்பூர்வ இணையதளம்

பகுப்பு:இந்திய அரசு அமைப்புகள்
பகுப்பு:2017
பகுப்பு:இந்திய அளவிலான நுழைவுத் தேர்வுகள்
பிரதியுசா பொறியியல் கல்லூரி

**பிரதியுஷா பொறியியல் பொறியியல் கல்லூரி** (Prathyusha Engineering College) என்பது தமிழ்நாட்டின், பூந்தமல்லியில் உள்ள பொறியியல் கல்லூரி ஆகும். இக்கல்லூரியானது பூந்தமல்லியில் இருந்து 12 கிலோமீட்டர் தொலைவில் பூந்தமல்லிக்கும் திருவள்ளூருக்கும் இடையில் அமைந்துள்ளது. இக்கல்லூரியின் நிறுவனர் மற்றும் தலைவரான, திரு இராஜா ராவால் நிறுவப்பட்டது. இந்த கல்லூரி என்ஏஏசி-ஆல் *ஏ* தரச்சான்று அங்கீகாரம் பெற்றுள்ளது. மேலும் சென்னை அண்ணா பல்கலைக்கழகத்துடன் இணைக்கப்பட்டு, ஏஐசிடிஇ-ஆல் அங்கீகரிக்கப்பட்டுள்ளது. இந்த நிறுவனம் யுஜிசியால் பிரிவு 2 எஃப் / 12 பி இன் கீழ் அங்கீகாரம் பெற்றுள்ளது.

## வரலாறு
பிரதியுஷா பொறியியல் கல்லூரி 2001 ஆம் ஆண்டில் பிரத்யுஷா கல்வி அறக்கட்டளையின் சார்பில் அறக்கட்டளையின் தலைவரும் பிரதியுஷா குழும நிறுவனங்களின் தலைவரான பி. ராஜராவால் நிறுவப்பட்டது. இக்கல்லூரியானது பி.இ. பாடப்பிரிவில் மின்னணு  மற்றும் தொடர்பியல் பொறியியல், கனிணி அறிவியல் மற்றும் பொறியியல், மின் மற்றும் மின்னணுவியல் பொறியியல், குடிசார் பொறியியல், இயந்திரப் பொறியியல், பி.டெக். பாடத்தில் தகவல் தொழில்நுட்பம் மற்றும் உயிர் தொழில்நுட்டபம் ஆகிய இளநிலைப் படிப்புகளும் - முதுநிலை படிப்புகளில் கணினி  செயலி, ஆற்றல் மின்னணு மற்றும் செயலி, ஸ்டர்க்சல் இஞ்சினியரிங், கனிணி அறிவியல் மற்றும் பொறியியல், எம்.டெக் உயிர் தொழில்நுட்பம்  போன்ற பாடங்கள் வழங்கப்படுகின்றன. தமிழ்நாட்டில் அண்ணா பல்கலைக்கழகத்துடன் இணைந்த 497 கல்லூரிகளில், இக்கல்லூரியானது கல்வி செயல்திறனில் 5 வது இடத்தைப் பெற்றுள்ளது. இந்தக் கல்லூரியானது மாணவர்களின் திறன்களை அடையாளம் கண்டு, உலகளாவிய தரத்திற்கு இணையாக அவர்களை தொழில் வளர்ச்சி நோக்கி மேம்படுத்துகிறது. 

## குறிப்புகள்

2.	https://www.thehindu.com/news/cities/chennai/research-and-development-centre-inaugurated/article3900771.ece, September 15, 2012,the Hindu.com,Research and Development Centre inaugurated
3.	http://www.newindianexpress.com/cities/chennai/2015/may/11/Prathyusha-to-Award-Toppers-759012.html,11th May 2015, Prathyusha to Award Toppers- The New Indian Express
4.	https://www.careers360.com/colleges/prathyusha-engineering-college-tiruvallur/reviews, Students reviews,  College ranking 3.65/5./
5	https://www.thehindu.com/news/cities/chennai/Chennai-team-comes-second-in-Microsoft-contest/article16205097.ece, Chennai team comes second in Microsoft contest, The Hindu.com, July 22, 2010
6.	Solar Energy Centre inaugurated, http://www.newindianexpress.com/cities/chennai/ 2014/ nov/13/Solar-Energy-Centre-Inaugurated-681868.html, The New Indian Express, 12 November 2014

## வெளி இணைப்புகள்

* அதிகாரப்பூர்வ வலைத்தளம்

பகுப்பு:Coordinates on Wikidata
பகுப்பு:திருவள்ளூர் மாவட்ட பல்கலைக்கழகங்களும் கல்லூரிகளும்
பகுப்பு:தமிழ்நாட்டுப் பொறியியல் கல்லூரிகள்
பிரியதர்சினி பொறியியல் கல்லூரி

**பிரியதர்ஷினி பொறியியல் கல்லூரி, வாணியாம்பாடி** (Priyadarshini Engineering College)
*இந்தியாவின், தமிழ்நாட்டின், திருப்பத்தூர் மாவட்டம், வாணியம்பாடியில் உள்ள ஒரு பொறியியல் கல்லூரி ஆகும்.

ஜெய் பாரத் அறக்கட்டளையினால் பிரியதர்ஷினி பொறியியல் கல்லூரி 1995 இல் வாணியாம்பாடியில் நிறுவப்பட்டது.  சென்னை அண்ணா பல்கலைக்கழகத்துடன் இணைந்த இக்கல்லூரியானது, புது தில்லி  அகில இந்திய தொழில்நுட்ப கல்விக் குழுவின் ஒப்புதலைப் பெற்றுள்ளது.

## படிப்புகள்
### இளநிலைப் படிப்புகள்
* பி.இ. - கணினி அறிவியல் மற்றும் பொறியியல் 
* பி.இ. - மின்னணு மற்றும் தொடர்பியல் பொறியியல் 
* பி.இ. - மின் மற்றும் மின்னணுவியல் பொறியியல் 
* பி.இ. - இயந்திரப் பொறியியல் 
* பி.இ. - குடிசார் பொறியியல் 
* பி.டெக். - தகவல் தொழில்நுட்பம் 
### முதுநிலைப் படிப்புகள்
* எம்.இ. - பொறியியல் வடிவமைப்பு 
* எம்.இ. - ஆற்றல் அமைப்பு 
* எம்.இ. - கணினி அறிவியல் மற்றும் பொறியியல் 
* எம்.இ. - தொடர்பியல் அமைப்புகள் 
* கணினி பயன்பாடு 
* முதுநிலை வணிக மேலாண்மை.

## வெளி இணைப்புகள்

* பிரியதர்ஷினி பொறியியல் கல்லூரி அதிகாரப்பூர்வ வலைத்தளம்

பகுப்பு:திருப்பத்தூர் மாவட்ட பல்கலைக்கழகங்களும் கல்லூரிகளும்
பகுப்பு:தமிழ்நாட்டுப் பொறியியல் கல்லூரிகள்
பி. டி. ஆர். பொறியியல் மற்றும் தொழில்நுட்பக் கல்லூரி

**பி. டி. ஆர். பொறியியல் மற்றும் தொழில்நுட்பக் கல்லூரி** (PTR College of Engineering and Technology) என்பது தமிழ்நாட்டின், மதுரை மாவட்டம், தனபாண்டியன் நகரில் அமைந்துள்ள ஒரு பொறியியல் கல்லூரி ஆகும், இது அண்ணா பல்கலைக்கழகத்துடன் இணைக்கப்பட்டுள்ளது. 

## வெளி இணைப்புகள்

* 

பகுப்பு:மதுரை மாவட்டத்திலுள்ள பொறியியல் கல்லூரிகள்
ராஜசேகர்

**ராஜசேகர்** (*Rajasekhar*) பின்வருவனவற்றுள் ஒன்றாக இருக்கலாம்:
*ராஜசேகர் (இயக்குநர்) தமிழ்த் திரைப்பட இயக்குநர்
*ராஜசேகர் (நடிகர்), தமிழ்த் திரைப்பட, சின்னத்திரை நடிகர், இயக்குநர்
*ராஜசேகர் (தெலுங்கு நடிகர்)
*ஆர். டி. ராஜசேகர். ஒளிப்பதிவாளர்
டெல் அவீவ் மாவட்டம்

**டெல் அவீவ் மாவட்டம்** (; ) இசுரேல் நாட்டில் உள்ள ஆறு நிர்வாக மாவட்டங்களில் மிகச் சிறிய மாவட்டமாகவும் மக்கள் அடர்த்தி கொண்ட மாவட்டமாகவும் உள்ளது. மாவட்டத்தின் மொத்த மக்கள் தொகை 13,88,400 ஆகும். இதில்  98.9% யூதர்கள் மற்றும் 1.10% அராபியர்கள் 

டெல் அவீவ் நகரம் மாவட்டத்தின் தலைநகர் மற்றும் தொழில்நுட்ப பெருநகரம் ஆகும். மாவட்டத்தின் இரு தொழில்நுட்ப மற்றும் வரத்தக நகரங்களில் ஒன்றாகும். அருகில் உள்ள மற்றொரு நகரம் குஷ் தான் ஆகும்.   

இசுரேலின் ஆறு நிர்வாக மாவட்டங்களில் டெல் அவீவ் மாவட்டம் மட்டுமே ஜூடா மற்றும் சமாரியா பகுதி எல்லையுடன் தொடர்பில்லாத மற்றும் சர்வதேச எல்லை இல்லாத மாவட்டம் ஆகும். இந்த மாவட்டம் வடக்கு, கிழக்கு மற்றும் தெற்கே  மத்திய மாவட்டத்தால் சூழப்பட்டுள்ளது. மேற்கே  மத்தியதரைக் கடல் அமைந்துள்ளது. மாவட்டத்தின் மக்கள் தொகை அடர்த்தி 7,259/கிமீ2 ஆகும்.
## மேற்கோள்கள்

பகுப்பு:இஸ்ரேலிய மாவட்டங்கள்
புரோப்பைலீன் கிளைக்கால் டைநைட்ரேட்டு

**புரோப்பைலீன் கிளைக்கால் டைநைட்ரேட்டு** (*Propylene glycol dinitrate*) என்பது C3H6N2O6   என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். 1,2-புரோப்பைலீன் கிளைக்கால் டைநைட்ரேட்டு, 1,2-புரோப்பேண்டையால் டைநைட்ரேட்டு என்ற பெயர்களாலும் இச்சேர்மம் அழைக்கப்படுகிறது. புரோப்பைலீன் கிளைக்கால் மற்றும் நைட்ரிக் அமிலம் ஆகிய சேர்மங்கள் சேர்ந்த நைட்ரேட்டு எசுத்தராக இது கருதப்படுகிறது. ஒரேயொரு நைட்ரேட்டு குழுவை குறைவாகப் பெற்ற நைட்ரோ கிளிசரினின் கட்டமைப்பையே புரோப்பைலீன் கிளைக்கால் டைநைட்ரேட்டும் பெற்றுள்ளது. விரும்பத்தகாத மணம் கொண்ட இச்சேர்மம்  ஒரு நிறமற்ற திரவமாகும். கொதிநிலைக்கு கீழே 121 ° செல்சியசு வெப்பநிலையில் சிதைகிறது. தீப்பிடித்து எரியக்கூடியதாகவும் வெடிக்கும் இயல்பையும் கொண்டுள்ளது. அதிர்ச்சியை உணரும் திறன் கொண்ட்தாக வினையில் ஈடுபட்டு நீராவி, கார்பன் மோனாக்சைடு மற்றும் நைட்ரசன் வாயு போன்றவற்றை உருவாக்குகிறது.  

:C3H6(ONO2)2 → 3 CO + 3 H2O + N2

2-நைட்ரோடைபீனைலமீன் மற்றும் டைபியூட்டைல் செபாக்கேட்டு ஆகியவற்றுடன் சேர்ந்து ஓட்டோ எரிபொருள் II இல் ஒரு உந்துபொருளாக பயன்படுத்தப்படுகிறது. ஓட்டோ எரிபொருள் II சில நீர்மூழ்கிக் குண்டுகளில் உந்துபொருளாக  பயன்படுத்தப்படுகிறது 

பாலியைதரிக் ஆல்க்கால்களின் நைட்ரேட்டுகளில் ஒன்றான புரோப்பைலீன் கிளைக்கால் டைநைட்ரேட்டு மருத்துவத் துறையில் மார்பு நெரிப்பு நோய்க்கான சிகிச்சையிலும் வெடிபொருளாகவும் 19 ஆம் நூற்றாண்டு தொடங்கி பயன்படுத்தப்படுகிறது. 
   
இரத்த அழுத்தத்தில் பாதிப்பையும் சுவாச நச்சுத்தன்மையையும் புரோப்பைலீன் கிளைக்கால் டைநைட்ரேட்டு ஏற்படுத்துகிறது, கல்லீரல் மற்றும் சிறுநீரகம் போன்ற உறுப்புகளையும்   பார்வை சிதைவு மெத்தோகுளோபினூரியா,   தலைவலி மற்றும் ஒருங்கிணைப்பு இல்லாமை போன்ற பாதிப்புகளையும் உண்டாக்குகிறது. தோல் வழியாக இது உடலுக்குள் உறிஞ்சப்படலாம். மெத்தெமோகுளோபினிமியா எனப்படும் இரத்த இரும்பு பற்றாக்குறை நோய் இதன் முதன்மையான நச்சுத்தன்மை பொறிமுறையாகும். நிரந்தர நரம்பு சேதத்தையும் இது ஏற்படுத்தக்கூடும்.

தொழில்சார் பாதுகாப்பு மற்றும் ஆரோக்கியத்திற்கான தேசிய நிறுவனம், எட்டு மணிநேர வேலை நாளில் தோலின் மீது மில்லியனுக்கு 0.05 பகுதிகள் அளவு  வெளிப்படலாம் எனத் தொழில்சார் வெளிப்பாட்டு அளவாக பரிந்துரைக்கிறது

## மேற்கோள்கள்

பகுப்பு:நைட்ரேட்டு எசுத்தர்கள்
பகுப்பு:வெடிக்கும் வேதிப்பொருட்கள்
பகுப்பு:நீர்ம வெடிபொருள்கள்
2013 ஆஷஸ் தொடர்

## அணிகள்

† பிந்தைய சேர்ப்பு

## போட்டிகள்
### 1-வது தேர்வு

### 2-வது தேர்வு

### 3-வது தேர்வு

### 4-வது தேர்வு

### 5-வது தேர்வு

## மேற்கோள்கள்

## Notes

பகுப்பு: ஆஷஸ் தொடர்கள்
ஆர். எம். கே. பொறியியல் மற்றும் தொழில்நுட்பக் கல்லூரி

**ஆர். எம். கே பொறியியல் மற்றும் தொழில்நுட்பக் கல்லூரி** ( **R.M.K. College of Engineering and Technology** ) என்பது இந்தியாவின், தமிழ்நாட்டின், திருவள்ளூர், புதுவயல் கிராமத்தில் உள்ள ஒரு பொறியியல் கல்லூரி ஆகும். இது சென்னை அண்ணா பல்கலைக்கழகத்துடன் இணைந்துள்ள கல்லூரி ஆகும். இது லட்சுமிகாந்தம்மாள் கல்வி அறக்கட்டளையால் நிர்வகிக்கப்படுகிறது.  அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ள இக்கல்லூரியானது,  தெலுங்கு சிறுபான்மை நிறுவனம் ஆகும். இது தேசிய மதிப்பீடு மற்றும் தரச்சான்று அவையால் அங்கீகரிக்கப்பட்டுள்ளது. மேலும் இது ஐஎஸ்ஓ 9000-2015 சான்றளிக்கப்பட்ட நிறுவனமாகும்.

இந்தக் கல்லூரியானது கணினி அறிவியல் மற்றும் பொறியியல் (சிஎஸ்இ), மின் மற்றும் மின்னணு பொறியியல் (இஇஇ), மின்னணு மற்றும் தொடர்பியல் பொறியியல் (இசிஇ), இயந்திரப் பொறியியல் (மெக்) ஆகிய நான்கு துறைகளுடன் 2008 இல் திறக்கப்பட்டது. இது தற்போது இஇஇ, இசிஇ, சிஎஸ்இ, இயந்திரப் பொறியியல் போன்ற பல்வேறு துறைகளுடன் 1700 க்கும் மேற்பட்ட மாணவர்களைக் கொண்டுள்ளது. இக்கல்லூரி வளாகமானது சுமார்   பரப்பளவைக் கொண்டுள்ளது . சென்னை மற்றும் திருவள்ளூர் மாவட்டங்களைச் சேர்ந்த மாணவர்களின் போக்குவரத்து வசதிக்காக இந்த கல்லூரியில் 32 பேருந்துகள் உள்ளன.

## வழங்கப்படும் பாடங்கள்

# பி.இ. கணினி அறிவியல் மற்றும் பொறியியலில்  
# பி.இ. மின் மற்றும் மின்னணுப் பொறியியல்  
# பி.இ. மின்னணு மற்றும் தொடர்பியல் பொறியியல்  
# பி.இ. இயந்திரப் பொறியியல்

இக்கல்லூரி வளாகமானது  சென்னை-விஜயவாடா தேசிய நெடுஞ்சாலையில்  சென்னையில் இருந்து சுமார் 33 கிலோமீட்டர் தொலைவில் உள்ள புதுவயல் கிராமத்தில் அமைந்துள்ளது. இந்த கல்லூரிக்கு &nbsp; சென்னை, கும்மிடிபூண்டி / சூலூர்பேட்டை / நெல்லூர் / நாயுடுபேட்டை / ஸ்ரீ கலாஹஸ்தி / திருப்பதி ஆகிய இடல்களில் இருந்து பேருந்துகள் மூலம் எளிதில் சென்றடையலாம். சென்னை - கும்மிடிபூண்டி இடையேயான புறநகர் தொடருந்துகள் நிற்கும் காவரைப்பேட்டை தொடருந்து நிலையத்தில் இருந்து  கல்லூரி ஒரு &nbsp; கி.மீ. தொலைவில் உள்ளது.

இந்த கல்வி நிறுவனமானது  வகுப்பு அறைகள், குளிரூட்டப்பட்ட கருத்தரங்கு கூடங்கள், மத்திய நூலகம், துறைசார் நூலகங்கள், இணைய இணைய இணைப்பு வசதி போன்றவற்றுடன் ஒரு பெரிய வளாகத்தில் அமைந்துள்ளது. இங்கு ஆண்களுக்கும் பெண்களுக்கும் தனித்தனி விடுதிகள் உள்ளன.

## ஆர்.எம்.கே குழும நிறுவனங்கள்

* ஆர். எம். கே பொறியியல் கல்லூரி 
* ஆர். எம். டி. பொறியியல் கல்லூரி 
* ஆர்.எம்.கே பொறியியல் மற்றும் தொழில்நுட்ப கல்லூரி 
* ஆர். எம். கே. மெட்ரிகுலேஷன் பள்ளி 
* ஸ்ரீ துர்கா தேவி பாலிடெக்னிக் 
* ஆர். எம். கே. உள்ளுரை பள்ளி

## வெளி இணைப்புகள்

* ஆர்.எம்.கே பொறியியல் கல்லூரி அதிகாரப்பூர்வ தளம்

பகுப்பு:தமிழ்நாட்டுப் பொறியியல் கல்லூரிகள்
பகுப்பு:Coordinates on Wikidata
பகுப்பு:திருவள்ளூர் மாவட்ட பல்கலைக்கழகங்களும் கல்லூரிகளும்
இராஜா பொறியியல் கல்லூரி

**இராஜா பொறியியல் கல்லூரி** (Rajaas Engineering College) (முன்னர் இந்தியன் பொறியியல் கல்லூரி என்று அழைக்கப்பட்டது) என்பது இந்தியாவின், தமிழ்நாட்டின், வடக்கங்குளத்தில் அமைந்துள்ள பொறியியல் கல்லூரி ஆகும். இது தமிழ்நாட்டின் மிகப் பழமையான சுய நிதி பொறியியல் கல்லூரிகளில் ஒன்றாகும். இக்கல்லூரியையும் இதன் சகோதரி கல்வி நிறுவனமான ஆர்.இ.சி போன்றவற்றையும்  'செல்வம் கல்வி மற்றும் தொண்டு அறக்கட்டளை' மற்றும் 'இராஜா கல்வி அறக்கட்டளை' ஆகியவற்றால் நிர்வகிக்கப்படுகின்றன. 

இக்கல்லூரி தற்போது சென்னை அண்ணா பல்கலைக்கழகத்துடன் இணைக்கப்பட்டுள்ளது (முன்னர் திருநெல்வேலியின் மனோன்மனியம் சுந்தரனார் பல்கலைக்கழகத்துடன் இணைக்கப்பட்டிருந்தது). இந்த கல்லூரியின் தலைவராக டாக்டர் எஸ். ஏ. ஜாய் ராஜா உள்ளார்.

## மேற்கோள்கள்
*  

## வெளி இணைப்புகள்
* http://www.rajas.edu 

பகுப்பு:Coordinates not on Wikidata
பகுப்பு:திருநெல்வேலி மாவட்டத்திலுள்ள பொறியியல் கல்லூரிகள்
வளையபென்டாடையீனைல் மெக்னீசியம் புரோமைடு

**வளையபென்டாடையீனைல் மெக்னீசியம் புரோமைடு** (Cyclopentadienyl magnesium bromide) என்பது (C5H5MgBr) என்ற மூலக்கூற்று வாய்ப்பாட்டை உடைய ஒரு கரிமச் சேர்மம் ஆகும். இந்த மூலக்கூறானது ஒரு மெக்னீசியம் அணுவானது ஒரு புரோமின் அணுவுடனும் ஒரு வளையபென்டாடையீனைல் தொகுதியுடனும் பிணைக்கப்பட்டுள்ள ஐந்து கார்பன் அணுக்களை (ஒவ்வொன்றுடனும் ஒரு ஐதரசன் அணு பிணைக்கப்பட்டுள்ளது) வளையத்தில் கொண்ட சேர்மம் ஆகும்.

இந்த சேர்மம் ஒரு கிரிக்னார்டு வினைக்காரணி மற்றும் ஒரு கரிம உலோகச் சேர்மம் ஆகும். 

1951 ஆம் ஆண்டில் பீட்டர் பாவ்சன் மற்றும் தாமஸ் ஜே கீலி ஆகியோர் உருவாக்கிய பெர்ரோசீன் தொகுப்பு முறை தயாரிப்பின் மூலப்பொருளாக இருப்பதால் வேதி வரலாற்றில் முக்கியத்துவம் வாய்ந்ததகா உள்ளது.

## தயாரிப்பு
இந்த சேர்மமானது வளையபென்டாடையீனுடன் மெக்னீசியம் மற்றும் நீரற்ற பென்சீனில் வைக்கப்பட்ட புரோமோஈத்தேன் ஆகியவற்றின் வினையினால் தயாரிக்கப்படுகிறது.

## மேற்கோள்கள்

பகுப்பு:கரிமச் சேர்மங்கள்
பகுப்பு:மக்னீசியம் சேர்மங்கள்
பகுப்பு:புரோமின் சேர்மங்கள்
2001 வங்காளதேச மக்கள் தொகைக் கணக்கெடுப்பு

வங்காளதேசத்தின் புள்ளியல் துறை 2011-ஆம் ஆண்டிற்கான தேசிய மக்கள்தொகை கணக்கெடுப்பு 2011-ஆம் ஆண்டு சனவரி மாதம் 23 முதல் 27 வரை மேற்கொள்ளப்பட்டது.
 
வங்காளதேச மாவட்டங்கள், வருவாய் வட்டங்கள், நகரங்கள் வாரியாக மக்கள்தொகை, வயது, திருமண நிலை, பாலின விகிதம், எழுத்தறிவு, ஆறுவயதிற்குட்ட குழந்தைகள் எண்ணிக்கை, சமயங்கள், இனக்குழுக்கள், சமூகப் பொருளாதாரம் மற்றும் கல்வி விவரங்களை மக்கள் தொகை கணக்கெடுப்பின் போது தகவல்கள் சேமிக்கப்பட்டது.  மேலும் விளைநிலங்கள், சாகுபடிகள் குறித்த தகவல்களும் கண்டறியப்பட்டது.  
 
2001-ஆம் மக்கள்தொகை கணக்கெடுப்பின்படி, வங்காளதேசத்தின் மொத்த மக்கள்தொகை 129.3 மில்லியன் ஆகும். 
வங்கதேச மக்கள்தொகையில் இந்துக்கள் 9.2% ஆக இருந்தனர்.

## இதனையும் காண்க

## மேற்கோள்கள்

## வெளி இணைப்புகள்
* 

பகுப்பு:மக்கள் தொகையியல்
பகுப்பு:வங்காளதேசம்
2011 வங்காளதேச மக்கள் தொகைக் கணக்கெடுப்பு

வங்காளதேச புள்ளியல் துறை, வங்காளதேசம் முழுவதும் மக்கள்தொகை, பாலின விகிதம், எழுத்தறிவு, விளைநிலங்கள், கிராமப்புற மக்கள், நகரப்புற மக்கள், கல்வி நிலையங்கள், விளைநிலங்கள், மக்களின் பொருளாதார வசதிகள் குறித்து 2011-ஆம் ஆண்டில் கணக்கெடுப்பு நடத்தியது. இக்கணக்கெடுப்பில், வங்காளதேசத்தின் மொத்த மக்கள்தொகை 142,319,000 என அறியப்பட்டது. முதன் முதலில் வங்காளதேசமும், இந்தியாவும் இணைந்து இருநாட்டு எல்லைப்புறப் பகுதிகளில் மக்கள்தொகை கணக்கெடுத்தனர்.

## இதனையும் காண்க
* 2001 வங்காளதேச மக்கள் தொகை கணக்கெடுப்பு

## மேற்கோள்கள்

பகுப்பு:மக்கள் தொகையியல்
பகுப்பு:வங்காளதேசம்
ஐசோநிகோடினிக் அமிலம்

**ஐசோநிகோடினிக் அமிலம்** (Isonicotinic acid) அல்லது **4-பிரிடின்கார்பாக்சிலிக் அமிலம்** என்பது C5H4N(CO2H) என்ற மூலக்கூற்று வாய்ப்பாட்டை உடைய ஒரு கரிமச் சேர்மம் ஆகும். இது 4-ஆவது இடத்தில் கார்பாக்சிலிக் அமிலத் தொகுதியைக் கொண்ட பிரிடினின் வழிப்பொருள் ஆகும். இது பிகோலினிக் அமிலம் அல்லது நிகோடினிக் அமிலத்தின் மாற்றியம் ஆகும். இவற்றில் கார்பாக்சில் தொகுதியானது முறையே 2- மற்றும் 3-ஆம் இடத்தில் உள்ளது.

## வழிப்பொருட்கள்
**ஐசோநிகோடினிக் அமிலங்கள்** என்ற வார்த்தையானது ஐசோநிகோடினிக் அமிலத்தின் வழிப்பொருள்களுக்கும் பொதுவாக பயன்படுத்தப்படுகிறது. ஐதரசைடு வழிப்பொருள்கள் ஐசோனியாசிட், ஐப்ரோனியாசிட் மற்றும் நியாலமைடு ஆகியவை அடங்கும். அமைடு மற்றும் எசுத்தர் வழிப்பொருள்கள் எத்தியோனமைடு மற்றும் டெக்சாமெதசோன் ஐசோநிகோடினேட் ஆகியவற்றை உள்ளடக்கியுள்ளது.

## வெளி இணைப்புகள்
* 

## மேற்கோள்கள்

பகுப்பு:பிரிடின்கள்
பகுப்பு:அரோமாட்டிக் அமிலங்கள்
கமல் நாத் திவாரி

**கமல் நாத் திவாரி**  (Kamal Nath Tewari)  ஒரு இந்திய அரசியல்வாதி ஆவார்.  இவர் இந்திய தேசிய காங்கிரசு கட்சியைப் பிரதிநிதித்துவப்படுத்தும் விதமாக  இந்திய நாடாளுமன்றத்தின் கீழவைக்கு பீகார் மாநிலத்தின் பேட்டியா பாராளுமன்றத் தொகுதியிலிருந்து அனுப்பப்பட்டார். 

## வெளி இணைப்புகள்
*Official biographical sketch on the Parliament of India website

## மேற்கோள்கள்

பகுப்பு:இந்திய அரசியல்வாதிகள் தொடர்புடைய குறுங்கட்டுரைகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1907 பிறப்புகள்
ஒரிசா மாகாணம்

**ஒரிசா மாகாணம்** (**Orissa Province**) பிரித்தானிய இந்தியாவின் பிகார் மற்றும் ஒரிசா மாகாணத்தை ஏப்ரல் 1936-இல் நிர்வாக வசதிக்காக, ஒரிசா மாகாணம் மற்றும் பிகார் மாகாணம் என இரண்டாகப் பிரிக்கப்பட்டது. ஒடிசா மாகாணம், தற்போது ஒடிசா மாநிலமாக செயல்படுகிறது.

## வரலாறு
1 ஏப்ரல் 1912இல் வங்காளத்திலிருந்து பிகார் மற்றும் ஒரிசா பகுதிகளைப் பிரித்து பிகார் மற்றும் ஒரிசா மாகாணம் நிறுவப்பட்டது. 1 ஏப்ரல் 1936-இல் பிகார் மற்றும் ஒரிசா மாகாணத்தை பிகார் மாகாணம் மற்றும் ஒரிசா மாகாணம் என இரண்டாகப் பிரிக்கப்பட்டது. 

சென்னை மாகாணத்தின் ஆட்சிப் பகுதியில் இருந்த கஞ்சாம் மாவட்டம் மற்றும் விசாகப்பட்டினம் மாவட்டம் புதிய ஒரிசா மாகாணத்தில் இணைக்கப்பட்டன. இந்திய விடுதலைக்குப் பின் 1947-இல் இது தற்கால ஒரிசா மாநிலமாக விளங்கி வருகிறது. 

## இதனையும் காண்க
* பிகார் மற்றும் ஒரிசா மாகாணம்
* பிகார் மாகாணம்
* சென்னை மாகாணம்
* கிழக்கிந்திய முகமை

## மேற்கோள்கள்

பகுப்பு:பிரித்தானிய இந்தியாவின் மாகாணங்கள்
பகுப்பு:ஒடிசாவின் வரலாறு
பகுப்பு:பிரித்தானிய இந்தியா
பீகார் மற்றும் ஒரிசா மாகாணம்

**பீகார் மற்றும் ஒரிசா மாகாணம்** (*Bihar and Orissa*) 1912 முதல் 1936 முடிய பிரித்தானிய இந்தியாவின் மாகாணமாக விளங்கியது. இம்மாகாணம் தற்கால பீகார் மற்றும் ஒரிசா மற்றும் ஜார்கண்ட் மாநிலங்களை உள்ளடக்கியது. 1912-க்கு முன்னர் இம்மாகாணப் பகுதிகள் வங்காள மாகாணத்தின் பகுதியாக இருந்தது. 22 மார்ச், 1912 அன்று வங்காள மாகாணத்தின் பகுதிகளைக் கொண்டு, பீகார் மற்றும் ஒரிசா மாகாணம் நிறுவப்பட்டது. 1 ஏப்ரல் 1936 அன்று பீகார் மற்றும் ஒரிசா மாகாணம், பீகார் மாகாணம் மற்றும் ஒரிசா மாகாணம் என இரண்டாகப் பிரிக்கப்பட்டது.

## இதனையும் காண்க
* பிரித்தானிய இந்தியாவின் மாகாணங்களும், ஆட்சிப் பகுதிகளும்

## மேற்கோள்கள்

## வெளி இணைப்புகள்
* 

பகுப்பு:பிரித்தானிய இந்தியாவின் மாகாணங்கள்
பகுப்பு:பீகார் வரலாறு 
பகுப்பு:பிரித்தானிய இந்தியா
1,2,4- பியூட்டேன் டிரையால் டிரைநைட்ரேட்டு

**1,2,4- பியூட்டேன் டிரையால் டிரைநைட்ரேட்டு**  (*1,2,4-Butanetriol trinitrate*) என்பது C4H7N3O9  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். முக்கியமான இராணுவ உந்து எரிபொருளான இது  பியூட்டேன் டிரையால் டிரைநைட்ரேட்டு என்ற பெயராலும்  அழைக்கப்படுகிறது. நிறமற்றும் பழுப்பு நிறத்திலும் ஒரு வெடிபொருளாக இது காணப்படுகிறது.

விண்ணிலிருந்து நிலத்தில் பாயும் தன்மை கொண்ட அமெரிக்கா பயன்படுத்தும் அனைத்து ஒற்றை-நிலை ஏவுகணைகளிலும் 1,2,4- பியூட்டேன் டிரையால் டிரைநைட்ரேட்டு உந்துசக்தியாக பயன்படுத்தப்படுகிறது. மேலும், நைட்ரோகிளிசரினைக் காட்டிலும் அதிக நிலைப்புத்தன்மை கொண்டதாகவும், குறைந்த ஆவியாதல் வீத்த்தை கொண்டதாகவும், அதிர்ச்சி உணர்திறன் பண்பு குறைவானதாகவும் இதன் பண்புகள் உள்ளன. எனவேதான் இது நைட்ரோகிளிசரினுக்கு ஒரு நம்பிக்கைக்குரிய மாற்றாகும் என கருதப்படுகிறது.

பெரும்பாலும் நைட்ரோகிளிசரினுடன் கலவையாகச் சேர்த்து இதை உந்து பொருளாக பயன்படுத்துகின்றனர் The mixture can be made by co-nitration of butanetriol and glycerol.. பியூட்டேண்டிரையாலையும் கிளிசராலையும் இணை நைட்ரோயேற்றம் செய்து ஒக்கலவையை தயாரிக்க முடியும். நைட்ரோசெல்லுலோசு அடிப்படையில் உருவாக்கப்பட்ட சில உந்து பொருட்கலில் நெகிழியாக்கியாக பியூட்டேன் டிரையால் டிரைநைட்ரேட்டு  பயன்படுத்தப்படுகிறது.  
1,2,4-பியூட்டேன் டிரையாலை நைட்ரோயேற்றம் செய்து பியூட்டேன் டிரையால் டிரைநைட்ரேட்டு தயாரிக்கப்படுகிறது. உயிரியல் தொழில்நுட்பத் தயாரிப்பு முறைகள் விரிவாக ஆராயப்படுகின்றன.

## மேற்கோள்கள்

 
## புற இணைப்புகள்
* WebBook page for C4H7N3O9

பகுப்பு:நைட்ரேட்டு எசுத்தர்கள்
பகுப்பு:வெடிக்கும் வேதிப்பொருட்கள்
பகுப்பு:நீர்ம வெடிபொருள்கள்
பகுப்பு:உந்துபொருட்கள்
மும்மெத்திலமீன்

**மும்மெத்திலமீன்** ( **டி.எம்.ஏ** ) என்பது N(CH3)3 என்ற மூலக்கூற்று வாய்ப்பாட்டை உடைய  ஒரு கரிமச் சேர்மம் ஆகும் . இது நிறமற்ற, நீர் உறிஞ்சும் திறனுடைய மற்றும் எரியக்கூடிய மூவிணைய அமீன்  ஆகும். இது குறைவான செறிவுகளில் அடர்ந்த "மீன்" வாசனையையும் அதிக செறிவுகளில் அம்மோனியா போன்ற வாசனையையும் கொண்டுள்ளது. இது அறை வெப்பநிலையில் ஒரு வாயு ஆனால், பொதுவாக, அழுத்தப்பட்ட எரிவாயு உருளைகளில் அல்லது 40% நீரில் கரைக்கப்பட்ட கரைசலாக விற்கப்படுகிறது. மும்மெத்திலமீன்  ஒரு நைட்ரசக் காரமாகும், மேலும், இதை எளிதில் புரோட்டானேற்றம் செய்து மும்மெத்திலம்மோனியம்  நேரயனியாக மாற்ற முடியும். மும்மெத்திலம்மோனியம் குளோரைடு ஐதரோகுளோரிக் அமிலத்திலிருந்து தயாரிக்கப்படும் ஒரு நீர் உறிஞ்சும் தன்மையுள்ள நிறமற்ற திண்மமாகும். மும்மெத்திலமீன் ஒரு நல்ல  கருக்வவர் வினைபொருள் ஆகும். மேலும் இந்த கருக்கவர் வினையே இச்சேர்மத்தின்  பெரும்பாலான பயன்பாடுகளுக்கு அடிப்படையாகும். 

மும்மெதிலமீன் என்பது தாவரங்கள் மற்றும் விலங்குகளின் சிதைவின் போது உருவாகும் விளைபொருள்களில் ஒன்றாகும். மனிதர்களில், இது கோலின் மற்றும் கார்னிதின் போன்ற உணவு ஊட்டச்சத்துக்களிலிருந்து குடல் நுண்ணுயிரித்தொகுதியால் பிரத்தியேகமாக தொகுக்கப்படும் ஒரு சேர்மமாகும். மும்மெதிலமீனின் அதிக அளவு மீன் நெடிக் கூட்டறிகுறி நோயின் வளர்ச்சியுடன் தொடர்புடையது, இது மும்மெதிலமீனின் தீங்கு விளைவிக்கும், மீன் நாற்றத்திலிருந்து எழுகிறது.   மும்மெதிலமீன் என்பது முக்கியமாக மீன் அழுகுதல், சில நோய்த்தொற்றுகள், வாய் துர்நாற்றம் ஆகியவற்றுடன் தொடர்புடைய துர்நாற்றத்திற்கு முக்கிய காரணமான சேர்மமாகும். மேலும், நுண்ணுயிரியால் தோன்றும் அல்குல் நோய் காரணமாக ஏற்படும் யோனி துர்நாற்றத்திற்கும் காரணமாக இருக்கலாம். இது அதிக அளவு கோலின் மற்றும் கார்னிதின் எடுத்துக்கொள்வதோடும் தொடர்புடையது. 

## உற்பத்தி
மும்மெத்திலமீனானது ஒரு வினையூக்கியைப் பயன்படுத்தி அம்மோனியா மற்றும் மெத்தனால் ஆகியவற்றின் வேதிவினையால் தயாரிக்கப்படுகிறது:  

: 3 CH 3 OH + NH 3 → (CH 3 ) 3 N + 3 H 2 O. 

இந்த வேதிவினை மற்ற மெத்திலமீன்களான, டைமெதிலமீன் (CH3)2 NH மற்றும் மெத்திலமன் CH3 NH2  ஆகியவற்றை உருவாக்குகிறது.

## மேற்கோள்கள்

பகுப்பு:ஆல்கைல் அமீன்கள்
பகுப்பு:தீங்குயிர்க்கொல்லிகள்
பகுப்பு:Articles with changed KEGG identifier
பகுப்பு:Articles without InChI source
பீகார் மாகாணம்

**பீகார் மாகாணம்** (*Bihar Province*) பிரித்தானிய இந்தியாவின், பீகார் மற்றும் ஒரிசா மாகாணத்தை 1936-இல் பிரித்து புதிதாக நிறுவப்பட்டது. பீகார் மாகாணத்தின் தலைநகரம் பாட்னா ஆகும்.

## வரலாறு
பீகார் பகுதிகள் 1756-வது ஆண்டு முதல் பிரித்தானிய இந்தியாவின் ஆட்சியில் வங்காள மாகாணத்தின் கீழ் இருந்தது. 14 அக்டோபர் 1803-இல் பிரித்தானியர்கள் ஒடிசாவைக் கைப்பற்றினர்.

1 ஏப்ரல் 1912-இல் வங்காள மாகாணத்திலிருந்து பீகார் மற்றும் ஒரிசா மாகாணத்தை நிறுவினர். 1936-இல் பீகார் மற்றும் ஒரிசா மாகாணத்தைப் பிரித்து, பீகார் மாகாணம் மற்றும் ஒரிசா மாகாணங்களை புதிதாக நிறுவினர்.
 
## இதனையும் காண்க
* பிரித்தானிய இந்தியாவின் மாகாணங்களும், ஆட்சிப் பகுதிகளும்
* இந்தியாவில் கம்பெனி ஆட்சி

## மேற்கோள்கள்

பகுப்பு:பிரித்தானிய இந்தியாவின் மாகாணங்கள்
பகுப்பு:பிரித்தானிய இந்தியா
பகுப்பு:பீகார் வரலாறு
சோழ மண்டலக் கடற்கரை மற்றும் வங்காள மாகாணம்

[thumb|350px|[சோழ மண்டலக் கடற்கரை|கோரமண்டல் கரையை அண்டியுள்ள மாவட்டங்கள்]]

**சோழ மண்டலக் கடற்கரை மற்றும் வங்காள மாகாணம்** (**Presidency of Coromandel and Bengal Settlements**)  பிரித்தானியக் கிழக்கிந்தியக் கம்பெனியினரால் கைப்பற்றப்பட்டு, 17 சூலை 1682 அன்று நிறுவப்பட்ட காலனியாக்கப் பகுதியாகும்.

## வரலாறு
1658-இல் பிரித்தானியக் கிழக்கிந்தியக் கம்பெனியினரால் **வங்காள முகமை** கலைக்கப்பட்டு, சோழ மண்டலக் கடற்கரை மற்றும் வங்காளப் பகுதிகளைக் கொண்ட சோழ மண்டலம் மற்றும் வங்காளப் பகுதிகளைக் கொண்ட மாகாணம் நிறுவப்பட்டது.  இதன் தலைமையிடமாக புனித ஜார்ஜ் கோட்டை விளங்கியது.  1694 - 1698 இடைப்பட்ட காலத்தில் இம்மாகாணப் பகுதிகள், சென்னை மாகாண ஆட்சியின் கீழ் கொண்டுவரப்பட்டது. 1700-இல் வங்காள மாகாணம் நிறுவப்பட்டப் பின்னர் சென்னை மாகாணத்தின் கீழிருந்த வங்காளப் பகுதிகள், வங்காள மாகாணத்தின் கீழ் சென்றது.சோழ மண்டல கடற்கரைப் பகுதிகள் சென்னை மாகாணத்திலேயே இருந்தது.

## இதனையும் காண்க
* சோழ மண்டலக் கடற்கரை
* வங்காளம்
* சென்னை மாகாணம்
* வங்காள மாகாணம்
* பிரித்தானிய இந்தியாவின் மாகாணங்களும், ஆட்சிப் பகுதிகளும்
* பிரித்தானிய கிழக்கிந்திய நிறுவனம் 
* இந்தியாவில் கம்பெனி ஆட்சி
* பிரித்தானிய இந்தியா

## மேற்கோள்கள்


பகுப்பு:பிரித்தானிய இந்தியாவின் மாகாணங்கள்
 பகுப்பு:பிரித்தானிய இந்தியா
பகுப்பு:பிரித்தானியக் கிழக்கிந்தியக் கம்பனி
பகுப்பு:இந்திய வரலாறு
பகுப்பு:தமிழ்நாட்டு வரலாறு
பகுப்பு:வங்காளம்
சீலிகெரைட்டு

**சீலிகெரைட்டு** (*Seeligerite*) என்பது Pb3Cl3(IO3)O   என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இதுவோர் அரியவகை ஈய குளோரேட்டு அயோடேட்டு கனிம அணைவுச் சேர்மமாகும். மஞ்சள் நிறத்தில் செஞ்சாய்சதுரப் படிகமாக இது படிகமாகிறது. ஈயம் ஒரு பகுதிக்கூறாக இருப்பதால் 6.83 என்ற உயர் ஒப்படர்த்தியும் இரு திசைகளில் மிகச்சரியான மற்றும் சரியான பிளவுகளும் காணப்படுகின்றன. nα=2.120 nβ=2.320 nγ=2.320 என்ற ஒளிவிலகல் எண் மதிப்புகளைக் கொண்டு ஒளிபுகும் தன்மையும் ஒளிகசியும் தன்மையும் கொண்டதாக சீலிகெரைட்டு கனிமம் காணப்படுகிறது .
 
சிலி நாட்டின் அண்டோபாகாசுட்டா மண்டலத்திலுள்ள சியாரா கோர்தா தன்னாட்சிப் பகுதியின் காசுச்சா சுரங்கத்தில் 1971 ஆம் ஆண்டு முதன் முதலில் சீலிகெரைட்டு கண்டறியப்பட்டது . 
  
## மேற்கோள்கள்

பகுப்பு:ஈயக் கனிமங்கள்
பகுப்பு:ஆக்சைடு கனிமங்கள்
பகுப்பு:அயோடேட்டுகள்
பகுப்பு:நேர்ச்சாய்சதுரக் கனிமங்கள்
பரித் அப்பாசோவ்

**பரித் அப்பாசோவ்** *(Farid Abbasov)* அசர்பைசான் நாட்டைச் சேர்ந்த சதுரங்க கிராண்டு மாசுட்டர் ஆவார். இவர் 1979 ஆம் ஆண்டு சனவரி 31 ஆம் நாள் பிறந்தார் . பன்னாட்டு சதுரங்கக் கூட்டமைப்பு  இவருக்கு வழங்கியுள்ள பிடே தரமதிப்பு புள்ளிகள் 2558  ஆகும். உலக சதுரங்கத் தரவரிசையில் இவர் 378 ஆவது இட்த்தையும் இவரது நாட்டில் 8 ஆவது இடத்தையும் பிடித்துள்ளார். 
ஐரோப்பிய இளையோர் சதுரங்க சாம்பியன் பட்டப் போட்டியில் 1997 ஆம் ஆண்டு பரித் இரண்டாவது இட்த்தைப் பிடித்தார். 

2001 ஆம் ஆண்டு இவருக்கு அனைத்துலக மாசுட்டர் பட்டம் வழங்கப்பட்டது.2025 ஆம் ஆண்டு ஆகத்து மாத நிலவரப்படி, இவர் அசர்பைசானில் 16ஆவது இடத்தில் தரவரிசைப்படுத்தப்பட்டுள்ளார்.

## சாதனைகள்
# 2004 ஆம் ஆண்டு உக்ரைன் நாட்டின் அலுசுட்டா நகரப் போட்டியில் முதலிடம்., 
# இதே ஆண்டில் உருசியாவின் கிரேய்வசுக் நகரப் போட்டியில் முதலிடம்,
# 2006 ஆம் ஆண்டு உருசியாவின் டுலா நகரப் போட்டியில் இரண்டாமிடம்,
# இதே ஆண்டு துருக்கியின் கோன்யா நகரப் போட்டியில் முதலிடம், 
# 2007 ஆம் ஆண்டு பிரான்சின் தன்னாட்சிப் பகுதியான சௌட்ரான் நகரப் போட்டியில் முதலிடம், 
# இதே ஆண்டு துருக்கி நாட்டின் கேனாக்கேல் நகரப் போட்டியில் முதலிடம்,
# 2008 ஆம் ஆண்டு பிரான்சின் தன்னாட்சிப் பகுதியான லா பெரெ போட்டியில் முதலிடம்,
# இதே ஆண்டு பிரான்சின் தன்னாட்சிப் பகுதியான நிமெசு போட்டியில் முதலிடம், 
# இதே ஆண்டு அசர்பைசான் நாட்டின் பக்கூ நகரப் போட்டியில் இரண்டாமிடம், 
# 2010 ஆம் ஆண்டு ஈரானில் நடைபெற்ற கேசுப்பியன் கோப்பை போட்டியில் முதலிடம் 
2007 ஆம் ஆண்டு சுவீடனின் லகோல்ம் நகரில் நடைபெற்ற போட்டியில் இவர் தங்கப் பதக்கம் வென்றார். இங்கு எதிர்பாராவிதமாக இவர் தங்கியிருந்த விடுதியின் அறைக்கதவு உடைக்கப்பட்டு மடிக்கணினி, விமானப் பயணச்சீட்டு மற்றும் பிற ஆவணங்கள் அனைத்தும் திருடப்பட்டன. 
கடந்த ஒன்பது ஆண்டுகளாக பரித் அசர்பைசானின் இளையோர் சதுரங்க அணியின் பயிற்சியாளராக இருந்து வருகிறார். 
 
## மேற்கோள்கள்

பகுப்பு:வாழும் மக்கள்
பகுப்பு:1979 பிறப்புகள்
பகுப்பு:சதுரங்கப் பேராதன்கள்
பகுப்பு:அசர்பைசான் சதுரங்க வீரர்கள்
கிமு 490

ஆண்டு **கிமு 490** (*490 BC*) என்பது யூலியன் நாட்காட்டிக்கு முன்னரான உரோமை நாள்காட்டியில் ஓர் ஆண்டு ஆகும். அக்காலத்தில் இவ்வாண்டு **கமேரினசு, பிளாவசு ஆகியோரின் ஆட்சி ஆண்டு** (*Year of the Consulship of Camerinus and Flavus*) எனவும் சில வேளைகளில் பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 264" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு கிமு 490 என அழைக்கும் முறை நடைமுறைக்கு வந்தது.

## நிகழ்வுகள்

#### கிரேக்கம்
* ஏதெனியர்களையும் எரேத்திரியர்களையும் தாக்கும் பொருட்டு முதலாம் டேரியசு தனது கடற்படைகளை ஏஜியன் கடலை நோக்கி அனுப்பினான்.
* ஆசிய மைனரின் இயோனியக் கிரேக்கர்கள் பாரசீகர்களுக்கு எதிராக கிமு 499 இல் கிளர்ச்சியைத் தொடங்கிய போது, எரேத்திரியா ஏதென்சுடன் இணைந்து கிளர்ச்சியாளர்களுக்குத் தேவையான நிவாரணப் பொருட்களை வழங்கியது. இதற்குப் பழிவாங்கும் முகமாக டேரியசு கிரேக்கத்தை முற்றுகையிட்ட போது எரேத்திரியா நகரைச் சூறையாடி, தீயிட்டு அழித்தான். அங்கிருந்த மக்களை அடிமைகளாக்கினான்.
* செப்டம்பர் 12 &ndash; மாரத்தான் போர் இடம்பெற்றது. 20,000 இற்கும் அதிகமான படையினருடன் பாரசீக இராணுவம் கிரேக்கத்தின் மாரத்தான் குடாவில் தரையிறங்கியது.
* பைடிப்பிடசு என்பவன் தூதுவனாக உதவி கோரி ஏதென்சில் இருந்து எசுபார்த்தா வரை ஓடித் திரும்பினான். இவ்வாறு மொத்தம் 480 கி.மீ. தூரம் ஓடியதாக கிரேக்க-பாரசீகப் போர்கள் குறித்த ஆவணங்களைத் தந்த முக்கிய கிரேக்க வரலாற்றாளர் எரோடோட்டசு குறிப்பிடுகிறார். போர் முடிந்தது அவன் வெற்றிச் செய்தியைப் பரப்புவதற்கு ஏதென்சுக்குத் திரும்ப ஓடி அங்கு இறந்தான்.
* பாரசீகர்களின் தோல்வியை அடுத்து, இப்பியாசு லெம்னோசில் இறந்தான்.

#### ஐரோப்பா
* ''அண்ணளவான நாள்
**இமில்க்கோ என்ற கார்த்தாசீனிய மாலுமி நடுநிலக் கடலில் இருந்து ஐரோப்பாவின் வடமேற்குக் கரையை அடைந்த முதலாவது நாடுகாண் பயணி ஆவார்.

## பிறப்புகள்
* எம்பெடோகிளசு, கிரேக்க மெய்யியலாளர் (இ. அண். கிமு 430)
* எலியாவின் சீனோ, [கிரேக்க மெய்யியலாளர் (இ. அண். [கிமு 430)

## இறப்புகள்

## மேற்கோள்கள்

பகுப்பு:கிமு 5-ஆம் நூற்றாண்டு
சிந்து மாகாணம் (1936–55)

சிந்து (**Sind**), பிரித்தானிய இந்தியாவின் மாகாணமாக 1936 முதல் 1947 முடிய இருந்தது. இம்மாகாணத்தின் தலைநகராக கராச்சி விளங்கியது. பின்னர் இந்தியப் பிரிவினைக்குப் பின்னர் 1947-இல் இம்மாகாணம் பாகிஸ்தான் நாட்டில் 1947  முதல் 1955 முடிய இருந்தது. அப்போது இம்மாகாணத்தின் தலைநகராக ஐதராபாத் விளங்கியது. 1936-க்கு முன்னர் இம்மாகாணத்தின் பகுதிகள் பம்பாய் மாகாணத்துடன் இருந்தது. 1955-இல் இதனை சிந்து மாகாணம் எனப்பெயர் சூட்டப்பட்டது.

## இதனையும் காண்க
* பிரித்தானிய இந்தியாவின் மாகாணங்களும், ஆட்சிப் பகுதிகளும்
* இந்தியாவில் கம்பெனி ஆட்சி
* பிரித்தானிய இந்தியா
* சிந்து மாகாணம்

## மேற்கோள்கள்

பகுப்பு:சிந்து மாகாணம்
பகுப்பு:பாக்கித்தான் மாகாணங்கள்
பகுப்பு:பிரித்தானிய இந்தியாவின் மாகாணங்கள்
சவீதா பொறியியல் கல்லூரி

**சவீதா பொறியியல் கல்லூரி** (Saveetha Engineering College)
*இந்தியாவின், தமிழ்நாட்டின், சென்னையில் அமைந்துள்ள ஓர் இருபாலர் பொறியியல் கல்லூரி ஆகும். இது பதிவுசெய்யப்பட்ட தொண்டு நிறுவனமான சவீதா மருத்துவ மற்றும் கல்வி அறக்கட்டளையால் 2001 இல் நிறுவப்பட்டது. இக்கல்லூரி வழங்கும் தொழில்நுட்ப படிப்புகளுக்கு இந்திய அரசின் சட்டரீதியான அமைப்பான அகில இந்திய தொழில்நுட்பக் கல்விக் குழுவும், தமிழக அரசும் ஒப்புதல் அளித்துள்ளன. இந்த கல்லூரி இந்தியாவின் மிகப்பெரிய தொழில்நுட்ப பல்கலைக்கழகமான சென்னை அண்ணா பல்கலைக்கழகத்துடன் இணைக்கப்பட்டுள்ளது. 

## இருப்பிடம்
இந்த கல்லூரி வளாகமானது,   பரப்பளவில் சென்னை-பெங்களூரு தேசிய நெடுஞ்சாலையில் ( என்.எச். 4 ) செம்பரம்பாக்கம் ஏரிக்கு எதிரில், தண்டலம், காஞ்சீபுரம் மாவட்டம், சென்னை, அஞ்சல் குறியீட்டு எண்: 602105 என்ற முகவரியில் உள்ளது. இது பூந்தமல்லி நகரத்தில் இருந்து இருந்து சுமார்  தொலைவில் அமைந்துள்ளது. இந்த கல்லூரியில் கணினி அறிவியல், தகவல் தொழில்நுட்பம், மின் மற்றும் மின்னணுவியல் பொறியியல், மின் பொறியியல், மின் மற்றும் கருவி பொறியியல், மருத்துவ மின்னணு பொறியியல், உயிர்மருத்துவப் பொறியியல், வேதிப் பொறியியல் மற்றும் வேளாண் பொறியியல் ஆகிய துறைகள் உள்ளன.  பரப்பளவு கொண்ட கட்டடத் தொகுதியில், இயந்திரப் பொறியியல், குடிசார் பொறியியல், அறிவியல் மற்றும் மானுடவியல் துறைகள் உள்ளன.

## வழங்கப்படும் படிப்புகள்
### '''கணினி அறிவியல் பொறியியல்'''
* பி.இ. கணினி அறிவியல் மற்றும் பொறியியல்.  
* எம்.இ. கணினி அறிவியல் மற்றும் பொறியியல்.  
### '''மின்னணு மற்றும் தொடர்பியல் பொறியியல்'''
* பி.இ. மின்னணு மற்றும் தொடர்பியல் பொறியியல். 
* எம்.இ. மின்னணு பயன்பாடு.  
* எம்.இ. கணினி மற்றும் தொடர்பாடல். 
* எம்.இ. பேரளவு ஒருங்கிணைச் சுற்று. 
### '''மின்னணு மற்றும் கருவிப் பொறியியல்'''
* பி.இ. மின்னணு மற்றும் கருவிப் பொறியியல். 
### '''மின் மற்றும் மின்னணுவியல் பொறியியல்'''
* பி.இ. மின் மற்றும் மின்னணு பொறியியல்.  
* எம்.இ. உட்பொதி அமைப்பு. 
### '''இயந்திரப் பொறியியல்'''
* பி.இ. இயந்திரப் பொறியியல்  
* எம்.இ. கேட் & கேம். 
### '''தகவல் தொழில்நுட்பம்'''
* பி.டெக். தகவல் தொழில்நுட்பம்.  
* எம்.இ. மென்பொருள் பொறியியல். 
### '''குடிசார் பொறியியல்'''
* பி.இ. குடிசார் பொறியியல். 
### '''வேளாண் பொறியியல்'''
* பி.இ. வேளாண் பொறியியல்.  
### '''உயிர் - மருத்துவப் பொறியியல்'''
* பி.இ. உயிர் - மருத்துவப் பொறியியல். 
### '''உயிர் தொழில்நுட்பம்'''
* பி.டெக். உயிர் தொழில்நுட்பம்.  
### '''வேதிப் பொறியியல்'''
* பி.இ. வேதிப் பொறியியல்.  
### '''மருத்துவ மின்னணுவியல்'''
* பி.இ. மருத்துவ மின்னணுவியல். 
### '''மேலாண்மை ஆய்வுகள்'''
* முதுநிலை வணிக மேலாண்மை. 
## '''அண்ணா பல்கலைக்கழக ஆராய்ச்சி மையம்:'''
### '''இயந்திரப் பொறியியல்'''
* பிஎச்.டி. / எம்.எஸ். (ஆராய்ச்சி மூலம்) முழு நேர / பகுதி நேர அடிப்படை. 
### '''இயற்பியல் துறை'''
* பிஎச்.டி. / எம்.எஸ். (ஆராய்ச்சி மூலம்) முழு நேர / பகுதி நேர அடிப்படை.

## குறிப்புகள்

பகுப்பு:சென்னையில் உள்ள பொறியியல் கல்லூரிகள்